**Naming A Baby**

**1. תלמוד בבלי מסכת ברכות דף ז עמוד ב**

מנא לן דשמא גרים? - אמר רבי אליעזר דאמר קרא: לכו חזו מפעלות ה' אשר שם שמות בארץ, אל תקרי שמות אלא שמות.

**2. מדרש תנחומא (ורשא) פרשת האזינו סימן ז**

(ז) [לב, ז] זכור ימות עולם בינו שנות דור ודור לעולם יבדוק אדם בשמות לקרוא לבנו הראוי להיות צדיק כי לפעמים השם גורם טוב או גורם רע

**3. קהלת רבה (וילנא) פרשה ז**

תני שלשה שמות נקראו לאדם הזה אחד שקראו לו אביו ואמו ואחד שקראו לו אחרים ואחד שקרוי לו בספר תולדות ברייתו.

**4. שו"ת יביע אומר חלק ה - יורה דעה סימן כא**

והנה בדעת זקנים מבעלי התוס' בפר' וישב (בראשית לח, ה) כ', מה שנאמר בתחלה: ויקרא את שמו ער ואח"כ: ותקרא את שמו אונן, שמעתי מפי מורי, שכך היה מנהגם, הוא היה קורא שם לבנו ראשון, והיא קוראת אח"כ שם לבנה שני... ולכן הצדק בזה עם הבעל לקרוא את הבן הראשון על שם אביו, כי לו משפט הבכורה, ורק הבן השני יקרא על שם אבי האשה וכו'.

**5. שו"ת אגרות משה יורה דעה חלק ג סימן קא**

הנה בדבר ולד שנעדר שני ימים אחר לידתו ועתה נולד ולד שני לאורך יו"ש =ימים ושנים= וטוענת האם שהזכות שיש לה לפי מנהג העולם שולד הראשון יקראו בשם ממי שרוצה היא ממשפחתה הוא על ולד זה והאב טוען שהפסידה זכותה, פשוט לע"ד שהצדק אתה לבד שיותר נוטה שהיה נפל אלא אפילו אם היה ידוע שאינו נפל ומת מאיזה סבה נמי לא הפסידה זכותה, דע"ז ודאי ראיה מימוטו ידחה דבסוכה דף נ"ה ע"א... ועוד נראה לע"ד בנולדו תאומים ומי שיצא ראשון נחלה ונדחה מילתו והשני היה בריא ונימול בזמנו ששם ולד השני שנקרא תחלה הוא השם השייך לה דהזכות הוא על שם הראשון אף שיקראו שם הראשון לולד השני.

**6. תלמוד בבלי מסכת יומא דף לח עמוד ב**

מאי ושם רשעים ירקב? אמר רבי אלעזר: רקביבות תעלה בשמותן, דלא מסקינן בשמייהו.

**7. רבינו חננאל מסכת יומא דף לח עמוד ב**

פי' שם רשעים ירקב. שאין אדם נקרא בזה השם ומצליח.

**8. תוספות מסכת יומא דף לח עמוד ב**

וי"מ דתרי שבנא הוו כדכתיב בישעיה (כב) לך בוא אל הסוכן הזה אל שבנא אשר על הבית וכתיב בתריה מה לך פה וגו' משמע שהיה רשע וכתיב בתריה ויהי כשמוע המלך חזקיהו ויקרע וגו' עד ואת שבנא הסופר ואת הזקנים מתכסים בשקים אלמא אחר הוא וכיון דאחד היה צדיק מסקינן בשמיה וכו'.

**9. תשובות והנהגות כרך א סימן תרו**

שאלה: נשאלתי כמה פעמים בענין קריאת שם לילד על שם הסבא או אביו שהם מחללי שבת ח"ו.

בספ"ג דיומא מבואר דלא מסקינן שם לרשעים, אבל נראה דהיינו שם משונה כמו דואג ואבשלום, וכדומה שאינו מצוי כ"כ, אבל אם השם אברהם יעקב או משה ואהרן וכדומה, אף שהסבא מתכוון דשם זה של נכדו הוא על שם אביו שהיה רשע, אבי הבן יכול לכוון לאבותינו הקדושים וצדיקים שנקראו בשם זה ולכן אין לחשוש בזה. (ועיין בתוס' ס"פ הנזיקין).

אמנם אפשר להוסיף לו עוד שם לברכה, כמו ברוך אריה רפאל וכדומה שאז נצטרף לשמו גם שם קדוש, ואם כי רבינו החזון איש זצ"ל לא שמיע ליה כ"כ לקרוא לבן מעיקרא בשתי שמות, בנידון שלפנינו נראה דנאה ויאה עביד, אם אין האב מקפיד בזה ולא יבואו למריבה ח"ו, אבל אף שיקראו הבן בשם כהרשע אין לחשוש כלל, כשאבי הבן כוונתו לאיזה גדול וצדיק הנקרא בשם זה ויהיה לו לטובה ולברכה כמ"ש, ואין לריב ע"ז עם ההורים.

**10. חידושי הריטב"א מסכת יומא דף לח עמוד ב**

דלא מסקי בשמייהו. פירשו בתוספות כי מה שנהגו לקרוא שם צדיק ישמעאל כשמו של ישמעאל בן אברהם שהיה רשע דהיינו משום דסבירא לן כמאן דאמר כי ישמעאל עשה תשובה, אי נמי דשאני ישמעאל שהקב"ה קראו באותו השם.

**11. ים של שלמה מסכת גיטין פרק ד סימן לא**

אכן העולם אין רגילין לקרות לשום אדם ישעיהו, כי אם ישעיה לחוד, ומצאתי בדברי הימים (א', ג', כ"א) ישעיה. ואינו ישעיהו הנביא, ואמינא מסתמא לא קראו אחריו, כי ריע מזליה, ובן בנו מנשה קטליה במיתה קשה ומשונה (יבמות מ"ט ע"ב) וקראו הבנים אחר ישעיה של דברי הימים. ואולי כוונו גם כן למעלת הנביא, ושינו בו קצת.

**12. שו"ת חתם סופר חלק ד (אבן העזר ב) סימן כה**

ונ"ל דגם רמ"א מודה דאין קורין שם על מי שלא הי' סופו טוב ומודה רמ"א דיש לכתוב עקיבה בה"א בסוף ולא באלף אף על גב דכל ר"ע בש"ס באלף בסוף מ"מ מפני שסרקו בשרו במסרקות של ברזל וזה נרמז באלף שיצאה נשמתו באחד ע"כ כותבי' ה"א בסוף שמרמז על שמחה הנרמז בס"ת =בסופי תיבות= אור זרוע לצדיק ולישרי לב שמחה כמו שגילה בחלום לרבנו יצחק אור זרוע וכו'.

**13. דעת זקנים מבעלי התוספות בראשית מא:נב**

(נב) קרא אפרים. על שם אבות אברהם ויצחק שנא' בהם אפר. אברהם שנאמר ואנכי עפר ואפר. יצחק כאפר על גבי המזבח דאפרים משמע שתי אפרות. ולכך נקראו ישראל על שם אפרים שנא' הבן יקיר לי אפרים:

**14. תלמוד בבלי מסכת ראש השנה דף טז עמוד ב**

ואמר רבי יצחק: ארבעה דברים מקרעין גזר דינו של אדם, אלו הן: צדקה, צעקה, שינוי השם, ושינוי מעשה... שינוי השם - דכתיב שרי אשתך לא תקרא את שמה שרי כי שרה שמה, וכתיב וברכתי אתה וגם נתתי ממנה לך בן וכו'.